Dodak üçin balzam

Dodak üçin balzam – bu, dodagyň şemalladylan ýa-da ýarylan derisini ýumşatmak üçin, şeýle hem gerpesi bejermek üçin çalynýan serişde. Dodak üçin balzamyň düzüminde köplenç ary ýa-da karnaub mumy, kamfora, lanolin, parafin, wazelin we beýl. bolýar.

2019-njy ýylda dodak üçin balzamyň dünýä bazarynyň göwrümi 660 million ABŞ dollaryna deň boldy. Bazaryň geljekki bäş ýylyň dowamynda 7,3% depgini bilen ösjekdigi we 2024-nji ýylda 1010 million ABŞ dollaryna deň boljakdygy çaklanylýar.

 Görnüşler 
Düzümine girýän düzüm böleklere baglylykda dodak üçin balzamyň dürli görnüşleri bolýar :

 UV-filtrli dodak üçin balzam. Ony tomusda ýa-da ýokary gün işjeňligi bolan ýerlerde (daglyža şypahanalary ýaly) ulanmak maslahat berilýär.
 Dodak üçin ýokumly balzam. Ony gyş döwründe ulanmak maslahat berilýär.
 Dodak üçin çyglandyryjy balzam. Ol gyşda ulanylan ýagdaýynda, dodaklaryň ýarylmagy mümkin, sebäbi balzam çalt siňip başlar.
 Dodak üçin bejergi balzamy. Onuň ýumşadyjy we antiseptiki täsiri bar.
 Düzüminde tebigy ýaglar bolan dodak üçin balzam. Munuň ýaly serişdänip düzüminde dodaklaryň guraklygynyň we ýarylmagynyň öňüni alýan künji ýagy, babassu ýagy, E we A witaminleri bolup bilýär.

 Önümçilik tehnologiýasy 
Dodak üçin balzamyň önümçilik tapgyrlary aşakdakylary öz içine alýar:

 Hil görkezijileri boýunça başlangyç çig malyny barlamak (kosmetiki serişdeleri üçin howpsuzlygyň berk ölçegleri berilýär)
 Atymlara bölmek, eretmek, düzüm bölekleri garmak (ýörite enjamlar we şertler ulanylýar)
 Agramy wakuumlaýyn gaýtadan işlemek (köpürjikleri aýyrmak)
 Garyndyny kristallaşdyrmak (iki gije-gündiziň dowamynda bolup geçýär)
 Eretmek
 Görnüşe getirmek (balzamyň umumy agramyny bölejiklere bölmek, olara zerur görnüşi bermek)
 Çekip gaplara bölmek (serişdeleri gaplara ýerleşdirmek)

 Bellikler 

Kategoriýa:Ykdysadyýet